નવી દિલ્હીઃ જૂનમાં ઈંગ્લેન્ડમાં રમાનારી ચેમ્પિયન્સ ટ્રોફીમાં એકબીજાનો સામનો કરતા પહેલાં ભારત અને પાકિસ્તાનની ક્રિકેટ ટીમ માર્ચમાં ઈમર્જિંગ કપમાં ટકરાશે. એશિયન ક્રિકેટ કાઉન્સિલ (એસીસી)ની ઇમર્જિંગ કપ અંડર-૨૩ ખેલાડીઓ માટે યોજાય છે અને આ ટૂર્નામેન્ટ ૧૫થી ૨૬ માર્ચ દરમિયાન બાંગ્લાદેશમાં રમાવાની છે. ગત વખતે ૨૦૧૩માં સિંગાપોરમાં રમાયેલી ટૂર્નામેન્ટની ફાઇનલમાં ભારતે પાકિસ્તાનને નવ વિકેટે હરાવીને ખિતાબ જીત્યો હતો. આ વખતની ટૂર્નામેન્ટમાં ભારત, પાકિસ્તાન, શ્રીલંકા, બાંગ્લાદેશ, અફઘાનિસ્તાન, યુએઈ, હોંગકોંગ અને નેપાળની અંડર-૨૩ ટીમ ભાગ લેશે.